En flok unge mennesker fra Hurup i Thy kom ikke ind i det nye år på den måde, som de umiddelbart havde forventet. Klokken 23.40 modtog politiet en anmeldelse om, at en mand havde truet dem på livet, efter de efter sigende havde lavet nytårsløjer ved hans hjem. - Han kom ud og truede dem på livet ved at sige, at han ville slå dem ihjel, og at han vidste, hvor de boede, fortæller vagtchef ved Midt- og Vestjyllands Politi, Simon Skelkjær. Flere våben Faren til en af de unge mennesker, der er mellem 15 og 16 år, ankom til stedet, og her blev den vrede nabo voldelig og slog den nytilkomne. Herefter gik han op og hentede et gevær, som han truede pegede i retning af de unge og faren. Der var tale om et luftgevær, der dog havde både kikkertsigte og lyddæmper. - Da vi kom derud fandt vi også en armbrøst, en peberspray, en strømpistol og knojern. Han blev anholdt, forklarer Simon Skelkjær. Manden bliver fremstillet i grundlovsforhør senere i dag. Efter episoden har politiet været i kontakt med forældrene til alle de unge mennesker.
En mand skal senere i dag i grundlovsforhør, efter han i nat truede nogle unge.